Sentenio 14

La sentenio des-cuatro es la periodo entre la anios 1301 e 1400 de la eda comun.

Avenis

 La cambia de la periodo calda de la eda media a la eda peti de jelo.
 La comensa de la Impero Osmanan, e la comensa de sua move a la Balcanes.
 La papia en Avignon move la seja de la papes de Italia a Frans.
 La Famia Grande de 1315 a 1317 mata miliones de persones en Europa.
 Cuando la Aztecas es forsada de sua loca presedente, los fundi la site Tenotxtitlan en 1325.
 La Gera de Sento Anios comensa cuando Edward 3 de England reclama la trono de Frans en 1337.
 La Mor Negra mata sirca un tri de la persones de Europa (1347 a 1351).
 La fini de la Dinastia Iuan de la Mongoles en Xina, e la comensa de la Dinastia Ming (1368).
 La eresia de Lolardia comensa en England.
 La Fende Grande de la ueste comensa en 1378, e la resulta ultima es la esiste de 3 papes a la mesma tempo.
 La nara de la viva de Buda, traduida a elinica par San Joan de Damasco su la titulo "Barlam e San Josefat", deveni tan popular ce Josefat (Buda) deveni un santa catolica.
 Singapor deveni un site e sentro de comersia importante.
 La reuni de Polsca su la rena de Ladislaus 1.
 La Revolta de la Campaniores en England.
 Islam ateni Terengganu, en la Penisola Melaian.
 La Hausa fundi alga statos-sites en la sude de Nijer moderna.
 La Impero Mali estende a la ueste e concista Tecrur.
 La poesiste Petrarco introdui la frase Eda Oscur per nomi la eda de la cade de la Impero Roman de la ueste a la Renase.
 La Scotes gania la Geras de Libre Scotes.
 La Uni de Crevo entre Polsca e Lietuvia.
 Labora comensa sur la Ensirca Grande a Zimbabwe Grande. Lo es construida de petra ornada, sin semento. La cuantia de popla de la site es aora entre 10 000 e 40 000.
 Comensa de la Renase en Italia
 La abaco es usada a la ves prima en Xina.

Persones importante

 Dante Alighieri, poesiste e scrivor italian (1265 - 1321).
 Re Robert 1 de Scotland, vinsor de la Gera de Libre Scotes prima contra England (1274 - 1329)
 Juan Manuel, Dux de Peniafiel, autor espaniol (1282 - 1349).
 William de Ockham, monce fransiscan e filosofiste de England (sirca 1285 - 1347).
 Carlo 1 de Madiar, reformor militar, diplomata, e finansior, restora la Renia de Magiar (1288 - 1342).
 Isabella de Frans, sposa real e renor de England (sirca 1295 - 1358).
 Guillaume de Machaut, composor e scrivor franses (sirca 1300 - 1377).
 Ibn Battuta, viajor arabi muslim (1304 - 1368/1377]).
 Francesco Petrarch, poesiste e scrivor italian (1304 - 1374).
 Casimir 3 de Polsca, estendiste e reformor finansial (1310 - 1370).
 Hafez poesiste persian (sirca 1310 - 1379.
 Edward 3 de England: sua reclama de la trono de Frans causa la Gera de Sento Anios (1312 - 1377).
 Giovanni Boccaccio, autor italian (1313 - 1375).
 Timur, geror de Asia sentral e la fundor de la Dinastia de Timur (1336 - 1405).
 Geoffrey Chaucer, poesiste engles (sirca 1343 - 1400).
 Mansa Musa (mori 1347), Re de la Impero Mali. En sua rena, Mali ia es la fonte de cuasi un dui de la oro en la mundo.
 Christine de Pizan, scrivor italian (1364 - 1430).

Inventas, descovres e introduis

 Musica de la Ars nova
 La tecnica de tricota
 Fundi de la Universia de Kraków

Categoria:Sentenios